Ollga Plumbi

Ollga Plumbi (Lupckë, Otomandar Inperioa, 1898 – 1984) albaniar feminista, aktibista eta politikaria izan zen. Albaniako parlamentuko diputatu ere hautatu zuten 1945ean.

 Biografia 
Ollga Plumbi, (bere ezizenarekin ere ezaguna, Shpresa) Përmeteko Lupckë herrian jaio zen 1898an. Senarra gaztetan hil ondoren, Mendebaldera joan zen lanera, familia zaintzeko asmoz. Geroago, Albaniara itzuli zen eta 1936-1937 bitartean "Bota e Re" argitalpenean idatzi zuen, Migjeni eta Selim Shpuza bezalako beste idazle aurrerakoi batzuekin batera. 

Bigarren Mundu Gerran mugimendu antifaxistan sartu zen eta, ondoren, Albaniako Emakumeen Kontseilu Antifaxistako buru hautatu zuten. 1945eko hauteskundeetan Parlamentuko diputatu bihurtu zen eta bigarren diputatu bozkatuena izan zen, Enver Hoxharen atzetik.

Hala ere, laster postutik kendu eta politikatik baztertu zuten. Baina feminismoari eta genero-berdintasunari buruz idazten jarraitu zuen.

 Erreferentziak 

 Kanpo estekak 

Kategoria:Albaniarrak
Kategoria:Feministak
Kategoria:Emakume aktibistak
Kategoria:Emakume politikariak
Kategoria:Albaniako politikariak